Zimbabwen johtava puolueen ZANU-PF:n keskuskomitea on erottanut pitkäaikaisen johtajansa Robert Mugaben. Hänet korvaa entinen varapresidentti Emmerson Mnangagwa.

Puoluejohtajan tehtävästä erottaminen merkitsee käytännössä myös presidentin viran menettämistä.

ZANU-PF aikoo erottaa samalla Mugaben vaimon Grace Mugaben puolueen naisjärjestön puheenjohtajan tehtävästä.

Armeija syrjäytti Mugaben vallasta aiemmin tällä viikolla ja asetti hänet kotiarestiin. Mugabe tapaa tänään armeijan johtoa, jonka uskotaan myös taivuttelevan häntä eroamaan.

Mugaben erottamista jo vuosia vaatinut poliitikko Chris Mutsvangwa haluaa Mugaben myös poistuvan maasta.

– Me menemme nyt loppuun asti. Hän [Mugabe] yrittää neuvotella kunniallista poistumistietä, mutta hänen pitäisi vain haistaa kahvia ja niellä se, Mutswangwa muotoili uutistoimisto Reutersille.

Zimbabwen oppositiopuolue aikoo haastaa Mugaben oikeuteen, ellei hän luovu vallasta. Syrjäytetylle, 93-vuotiaalle valtiomiehelle annetaan tiistaihin aikaa.

Eilen lauantaina suuret väkijoukot juhlivat pääkaupungin hararen kaduilla Mugaben syrjäyttämistä.

Lue myös:

Muutkin osaavat kuin Mugabe – vapaustaistelijat takertuivat valtaan

Lähteet: AP, Reuters